
PA_NonLegDec

UDTALELSE
Udvalget om Kvinders Rettigheder og Ligestilling opfordrer Budgetkontroludvalget, som er korresponderende udvalg, til at optage følgende i det forslag til beslutning, det vedtager:
<RepeatBlock-Dec>A.	der henviser til, at artikel 8 i traktaten om Den Europæiske Unions funktionsmåde (TEUF) fastsætter, at Unionen i alle sine aktiviteter skal tilstræbe at fjerne uligheder og fremme ligestilling mellem mænd og kvinder i alle sine aktiviteter; der henviser til, at ligestilling er en grundlæggende rettighed i henhold til Lissabontraktaten og en prioritet for Unionen, idet Det Europæiske Institut for Ligestilling mellem Mænd og Kvinder (EIGE) støtter EU-institutionerne og medlemsstaterne i at nå dette mål;

B.	der henviser til, at EIGE's arbejde i 2023 fokuserede på to tematiske prioriteter: den europæiske grønne pagt og kønsbaseret vold; der henviser til, at kriser forværrer kvinders sårbarhed og øger deres eksponering for vold, forstærker eksisterende strukturelle uligheder og forværrer alle former for kønsbaseret vold, herunder fysisk, seksuel og psykisk vold; der henviser til, at effektiviteten af EIGE's foranstaltninger i forbindelse med den europæiske grønne pagt, som skal revideres og ajourføres med henblik på generel fastsættelse af opnåelige mål for at opnå ligestilling og støtte kvinder, navnlig i Unionen, er tvivlsom; 

1.	er alvorligt bekymret for, at EIGE's fokus på den europæiske grønne pagt afledte det fra dets oprindelige fokus på at forbedre ligestillingen; påpeger, at EIGE nåede 92,76 % af sine arbejdsprogrammål;

2.	bemærker, at stigningen på 8,5 % i EIGE's personaleomkostninger kan tilskrives den fortsat høje inflationsrate samt en indeksregulering af lønninger på 2,7 %, og at det gennemsnitlige antal medarbejdere forblev på 45; bemærker, at to kontraktansatte blev ansat og finansieret af IPA-bidragsaftalen med Kommissionens Generaldirektorat for Naboskabspolitik og Udvidelsesforhandlinger; anerkender EIGE's vedvarende underbemanding og foreslår, at instituttet i lyset af den nuværende personalekapacitet koncentrerer sit arbejdsprogram om vold mod kvinder og piger, samtidig med at det, hvor det er nødvendigt, nedprioriterer foranstaltninger vedrørende den europæiske grønne pagt;

3.	anerkender, at der blev truffet specifikke foranstaltninger i forbindelse med den finansielle forvaltning med henblik på at sikre en korrekt gennemførelse af interinstitutionelle rammekontrakter.

